Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 1995. évi CXVII. törvény módosítása
Paragraph Index: 402

b) a kivezetett résznek az a) pont szerinti vállalkozói személyi jövedelemadót meghaladó része után 25 százalékos mértékkel a vállalkozói osztalékalap utáni adót, továbbá az a)–b) pontban említett adókat késedelmi pótlékkal növelten a kivezetést követõ 30 napon belül megfizeti. Az 2008/174. szám egyéni vállalkozó a fejlesztési tartalék nyilvántartásba vétele évét követõ harmadik adóév végéig nyilvántartásban maradt része után az a)–b) pont szerinti adókat a negyedik adóév elsõ hónapja utolsó napjáig megállapítja, és azokat késedelmi pótlékkal növelten megfizeti. A késedelmi pótlékot a nyilvántartásba vett fejlesztési tartalékot tájékoztató adatként tartalmazó adóbevallás benyújtása esedékességének napját követõ naptól a nem beruházási célra történõ kivezetés napjáig, illetve a nyilvántartásba vétel évét követõ negyedik adóév elsõ napjáig kell felszámítani és az említett napot követõ elsõ adóbevallásban kell bevallani. Az elõzõ rendelkezéseket kell értelemszerûen alkalmazni akkor is, ha a magánszemély egyéni vállalkozói jogállása az említett idõszak alatt bármely okból megszûnt (ide nem értve, ha annak oka cselekvõképességének elvesztése vagy a halála) azzal, hogy ilyenkor az említett adókat a jogállás megszûnésének napját követõ 30 napon belül kell megfizetni. Az egyéni vállalkozó a fejlesztésitartalék-nyilvántartást úgy vezeti, hogy abból megállapítható(ak) legyen(ek) a kivezetett összeg(ek), valamint a kivezetés(ek) alapjául szolgáló kiadás(ok) teljesítésének idõpontja(i) és összege(i), illetve a kivezetés(ek) miatt fizetendõ adó és késedelmi pótlék összege.”

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes